open-index/open-wikipedia-markdown huggingface dataset:
Taoiseach

[miniatura|Oficina do Taoiseach nos Edificios Gobernamentais, *Merrion Street*, [Dublín.]]
O **Taoiseach** (plural: **Taoisigh**) é o equivalente a Primeiro Ministro (na súa tradución ao gaélico) na República de Irlanda. Mentres que o presidente remite a un posto elixido por votación directa, o Taoiseach ou Primeiro Ministro establécese mediante un acordo entre os partidos máis votados. O Taoiseach actual é Micheál Martin.

## Lista de Taoisigh 
* Éamon de Valera (Fianna Fáil): (29 de decembro de 1937 - 18 de febreiro de 1948).
* John A. Costello (Fine Gael): (18 de febreiro de 1948 - 13 de xuño de 1951).
* Éamon de Valera (Fianna Fáil): (13 de xuño de 1951 - 2 de xuño de 1954).
* John A. Costello (Fine Gael): (2 de xuño de 1954 - 20 de marzo de 1957).
* Éamon de Valera (Fianna Fáil): (20 de marzo de 1957 - 23 de xuño de 1959).
* Sean Lemass (Fianna Fáil): (23 de xuño de 1959 - 10 de novembro de 1966). 
* Jack Lynch (Fianna Fáil): (10 de novembro de 1966 - 14 de marzo de 1973).
* Liam Cosgrave (Fine Gael): (14 de marzo de 1973 - 5 de xullo de 1977).
* Jack Lynch (Fianna Fáil): (5 de xullo de 1977 - 11 de decembro de 1979).
* Charles J. Haughey (Fianna Fáil): (11 de decembro de 1979 - 30 de xuño de 1981).
* Garret Fitz Gerald (Fine Gael): (30 de xuño de 1981 - 9 de marzo de 1982).
* Charles J. Haughey (Fianna Fáil): (9 de marzo de 1982 - 14 de decembro de 1982).
* Garret FitzGerald (Fine Gael): (14 de decembro de 1982 - 10 de marzo de 1987).
* Charles J. Haughey (Fianna Fáil): (10 de marzo de 1987 - 11 de febreiro de 1992).
* Albert Reynolds (Fianna Fáil): (11 de febreiro de 1992 - 15 de decembro de 1994).
* John Bruton (Fine Gael): (15 de decembro de 1994 - 26 de xuño de 1997).
* Bertie Ahern (Fianna Fáil): (26 de xuño de 1997 - 7 de maio de 2008).
* Brian Cowen (Fianna Fáil): (7 de maio de 2008 - 9 de marzo de 2011).
* Enda Kenny (Fine Gael): (9 de marzo de 2011 - 14 de xuño de 2017)
* Leo Varadkar (Fine Gael): 14 de xuño de 2017 - 27 de xuño de 2020).
* Micheál Martin (Fianna Fáil): (27 de xuño de 2020 - 17 de decembro de 2022).
* Leo Varadkar (Fine Gael): (17 de decembro de 2022 -  9 de abril de 2024).
* Simon Harris (Fine Gael): (9 de abril de 2024 - 23 de xaneiro de 2025).
* Micheál Martin (Fianna Fáil): 23 de xaneiro de 2025 - actualidade).
Adrasto

**Adrasto**, personaxe da mitoloxía grega. Rei de Argos, fillo de Tálao.

## Lenda e características 
Vítima da rivalidade dinástica, para se salvar tivo que fuxir a Corinto, onde reinaba Polibia. Consegue facerse co trono de Sición, ao casar coa herdeira. Ao morrer seu pai, faise rei de Argos, grazas á axuda de Anfiarao.

Tivo dúas fillas, Arxia e Deipile. Adrasto consulta o oráculo de Delfos para elixirlles esposos: o oráculo, enigmaticamente, recoméndalle dar ás fillas ao león e ao xabaril que combaten na súa casa.

Un día chegaron á súa casa dous heroes exiliados: Polinices de Tebas e Tideo de Calidone; cando combatían no patio do seu palacio, Adrasto acudiu para os afastar e concedeulles en matrimonio as súas fillas.

Dirixiu a expedición para repoñer a Polinices no trono de Tebas, pero fracasou.
Adrano

miniatura|275px|Igrexa matriz de Adrano

**Adrano** (en ) é unha comuna da provincia de Catania, Sicilia, Italia. Ata 1929 chamada **Aderno**. Situada na aba do Etna, nas beiras do río Simeto a 584 metros sobre o nivel do mar. 34&nbsp;290 habitantes.

## Historia 
As abas do Etna estiveron habitadas dende o neolítico inferior, contra o século X a.C. comezan a se establecer colonias sículas, que comezan a decaer no século V a.c., a chegada dos gregos data do 400 a.C. cando Dionisio I de Siracusa, funda unha cidade preto do templo dedicado ao deus grego do lume, Hadrano para reforzar a hexemonía de Siracusa na zona. No 344 a. C. ten lugar a batalla de Adranon entre os Timoleonte de Corinto e Iceta de Leontinoi. A cidade foi sometida ao dominio romano no 263 a.C..
No 950 os árabes dominan a cidade durante a que se converte nunha poderosa cidade comercial, no 1075 os normandos fanse co control da cidade.
Dende o século XIV pertence a Matteo Sclafani e despois á familia Moncada ata a abolición dos dereitos feudais.
En 1693 a cidade sofre un gran terromoto que mata a moitos dos seus habitantes. Durante a segunda guerra mundial a cidade foi bombardeada polos aliados.

## Arquitectura 
**Il Castello**, castelo normando fundado por Roxerio I 
**Chiesa Madre**, de feitura normanda, cruz latina e tres naves construída entre o XVI e o XX.
**Mosteiro de Santa Lucía**, fundado en 1596, hoxe escola pública 
**Igrexa de Santa Lucía** reconstruída en 1775
Lingua abanyom

O **abanyom** é unha lingua bantú falada no distrito de Ikom no Estado de Cross River, Nixeria por 12.500 persoas (1986). Abangkang é a vila principal do territorio lingüístico abanyom.

## Véxase tamén 
### Ligazóns externas 
* Abanyom no ethnologue
7 de decembro

O **7 de decembro** é o 341º día do ano do calendario gregoriano e o 342º nos anos bisestos. Quedan 24 días para finalizar o ano.

## Acontecementos 
* 43&nbsp;a.&nbsp;C.: en Roma é asasinado Cicerón.
* 1483 - Pedro Pardo de Cela e o seu xenro, presos por orde dos Reis Católicos.
* 1493 - Cristovo Colón funda a primeira cidade occidental no novo mundo e bautízaa como *Isabela*, hoxe Santo Domingo de Guzmán.
*1857 - Prodúcese a primeira folga de mulleres de Galiza na fábrica de tabacos da Coruña.
* 1888 - John Dunlop, veterinario escocés (1840-1921) patenta o pneumático con cámara de aire.
* 1936 - Asasinados en Marín os republicanos de Bueu Francisco Escáneo Franco, Jacinto Lamosa Novas, Francisco García Villanueva e José Seijas Camiña.
* 1941 - Os xaponeses bombardean Pearl Harbor, o que obriga os americanos a intervir na segunda guerra mundial.

* 1949 - O goberno da República da China trasládase dende Nanking a Taipei.
* 1972 - Lánzase o Apollo 17, a última misión tripulada á Lúa até o momento.
* 1975 - Indonesia invade Timor Leste. 
* 1982 - Nunha cárcere de Texas realízase, por primeira vez no mundo, unha execución por inxección letal.
* 1983 - Toledo é elixida como capital da Comunidade de Castela-A Mancha.
* 2002 - Dous cadros de Van Gogh son roubados no museo dedicado ó pintor en Ámsterdam.
* 2004 - Hamid Karzai é elixido presidente de Afganistán.

## Nacementos 
miniatura|125px|dereita|Theodor Schwann.
* 1637 - Bernardo Pasquini, compositor italiano (m. 1710).
* 1810 - Theodor Schwann, fisiólogo, citólogo e botánico alemán (m. 1882).
* 1822 - Louis Pasteur, químico e microbiólogo francés (m. 1895).
* 1872 - Javier Vales Faílde, sacerdote e escritor galego (m. 1923).
* 1889 - Gabriel Marcel, filósofo francés (m. 1973).
* 1896 - Julio Prieto Nespereira, pintor e gravador galego (m. 1991).
* 1902 - Luís Soto, político e xornalista galego.
* 1911 - Manuel Pesqueira, pintor galego (m. 1988).
* 1924 - Mário Soares, presidente de Portugal entre 1986 e 1996
* 1928 - Noam Chomsky, lingüista e crítico político norteamericano
* 1934 - Frank País, revolucionario e líder estudantil cubano (m. 1957).

## Mortes 
miniatura|125px|dereita|Frei Martín Sarmiento.
* 1772 - Frei Martín Sarmiento, escritor e erudito galego (n. 1695).
* 1971 - Fernando Quiroga Palacios, sacerdote e bispo católico galego (n. 1900).
* 1985 - Robert Graves, escritor británico (n. 1895).
* 1993 - Wolfgang Paul, físico alemán (n. 1913).
* 1997 - Félix Candela, arquitecto español (n. 1910).
* 2010 - Kari Tapio, cantante finés (n. 1945).

## Festas e celebracións 
* Día Internacional da Aviación Civil.

## Outros 
*Santoral: San Ambrosio.

Os 366 días do ano
Adria

**Adria** é unha comuna da provincia de Rovigo, Véneto, Italia situada ás beiras do río Tártaro. Deu nome ao Mar Adriático. Ten 20&nbsp;691 habitantes (2003). A lingua tradicional da comuna é o véneto, na súa variedade central.

Segundo a tradición local, a cidade foi fundada por Atri, o rei dos pelasgos. Entre os séculos século -X e século -VI o territorio estaba habitado por paleo-vénetos, que deixaron numerosos restos arqueolóxicos. No século século -VI os gregos asentáronse no territorio e no século século -IV (-385) Adria converteuse nunha colonia de Siracusa, no século século -III foi ocupada polos galos. No século século -II Adria converteuse nunha colonia romana. No século V Adria estaba gobernada por un bispo, aínda que dende o XIII contou cunha organización comunal.
Adrian, Michigan

**Adrian** é unha cidade capital do condado de Lenawee, en Míchigan, Estados Unidos, con 21.574 habitantes.
## Historia 
En 1826 Addison J. Comstock, procedente de Nova York, estableceu o primeiro asentamento ao que chamou "Logan". En 1836 o asentamento foi recoñecido como vila. En 1838 a muller de Addison convenceuno para lle cambiar o nome por Adrian, en honra do emperador romano, en 1853 conseguiu a categoría de cidade.

## Economía 
Fabricación de compoñentes para automóbiles, plásticos, aluminio, mobles.

## Orixe da poboación 
24,6% alemá, 16,99% hispana, 11,6% inglesa , 9,4% irlandesa, 4% francesa, 3,5% afroamericana, 3,4% polaca, 3% italiana, 1,9% holandesa, 1,4% escocesa, 1% franco-canadense, 0,8% asiática, 0,6% nativoamericanos.

## Lingua 
88,3% inglés, 9,7% castelán, 0,3% Urdú.
Hadrián de Nicomedia

miniatura|dereita|Natalia e Adrián.

**Hadrián de Nicomedia** ou **santo Hadrián**, coas variantes **Adrián****, Hadriano****, Adriano****, Adrao** e **Adrán****,** foi un garda pretoriano do emperador Galerio Maximiano, convertido ao cristianismo foi martirizado en Nicomedia o 4 de marzo de 303. Segundo a tradición, mentres presidía a tortura dun grupo de cristiáns preguntoulles que agardaban recibir do seu Deus, eles replicaron: *o que o ollo non viu, o que o oído non sentiu, e o que non pasou pola mente do home: iso prepara Deus para os que o aman* (Corintios I 2:9). É o patrón dos soldados.

Impresionado pola forza na que se mantiñan na fe diante os tormentos, converteuse e fíxose bautizar, os seus compañeiros prendérono e levárono á cadea, onde foi torturado; a súa muller, Natalia de Nicomedia, que xa era cristiá sen el o saber, disfrazouse de home para se introducir na prisión e poder soster nos seus brazos ao seu home, antes de morrer decapitado.

## Festa 
* Calendario romano: 8 de setembro
* Calendario grego: 26 de agosto

## Notas 
## Véxase tamén 
### Outros artigos 
Categoría:Parroquias de Galicia baixo a advocación de santo Adrián
6 de xuño

O **6 de xuño** é o 157º día do ano do calendario gregoriano e o 158º nos anos bisestos. Quedan 208 días para finalizar o ano.

## Acontecementos 
* 1523 - Gustav Vasa é escollido rei de Suecia, pondo fin á *Unión de Kalmar* con Noruega e Dinamarca
* 1925 - María Cerrato Rodríguez, a primeira muller veterinaria española, obtén o seu título na Facultade Veterinaria de Córdoba . 
* 1944 - A Batalla da Normandia comeza, na segunda guerra mundial, co desembarco de tropas aliadas.
* 2009 - A autora galega Rosa Aneiros gaña o premio Xerais 2009 á mellor novela con *Sol de inverno* e o premio Fundación Caixa Galicia ao mellor título de literatura xuvenil, con *Ás de bolboreta*.

## Nacementos 
miniatura|100px|Thomas Mann.
* 1599 - Diego Velázquez, pintor español (m. 1660).
* 1829 - Gerónimo, líder apache (m. 1909).
* 1875 - Thomas Mann, novelista alemán.
* 1903 - Hernán Poza Juncal, mestre e pedagogo galego (m. 1967).
* 1907 - Benito Prieto Coussent, pintor e escultor galego (m. 2001).
* 1911 - Verna Aardema, escritora norteamericana de literatura infantil. (m.2000)

* 1919 - Emilio Duro Peña, sacerdote e investigador galego (m. 1995).
* 1931 - Kikí Dimulá, poetisa grega (m. 2020).
* 1939 - Jaume Aragall, tenor español.
* 1945 - Augusto César Lendoiro, dirixente deportivo e político galego.
* 1954 - Tim O'Reilly, líder de opinión en Internet.
* 1966 - Faure Gnassingbé, Presidente de Togo.

## Mortes 
miniatura|100px|Ray Bradbury.
* 1832 - Jeremy Bentham, filósofo, economista e xurista británico.
* 1840 - Marcelino Champagnat, fundador dos «Hermanos Maristas das Escolas».
* 1861 - Camillo Benso di Cavour, conde de Cavour, político, artífice da unificación italiana.
* 1870 - José Joaquín Barreiro Ferro, avogado e político galego (n. 1814).
* 1916 - Yuan Shikai, militar e político chinés.
* 1929 - Richard Réti, xogador de xadrez checoslovaco.
* 1943 - Antonio de Cora Sabater, avogado e xornalista galego (n. 1889).
* 1961 - Carl Gustav Jung, figura da psicanálise (n. 1875).
* 1965 - César Alvajar, escritor e político galego (n. 1892).
* 2012 - Ray Bradbury, escritor norteamericano (n. 1920).
* 2013 - Tom Sharpe, escritor inglés (n. 1928).

## Festas e celebracións 
* Día Mundial dos Pacientes Transplantados 

## Outros 
* Santoral: San Gonzalo, abade de Aciveiro; San Norberto.

## Notas 
Os 366 días do ano
Lingua abasakur

O **abasakur** ou **pal** é unha lingua papúa falada na provincia de Madang en Papúa-Nova Guinea.

## Véxase tamén 
### Ligazóns externas 
* Abasakur no ethnologue
Tocantins (homónimos)

O topónimo **Tocantins** pode referirse a:

*o río Tocantins, no Brasil;
*o estado de Tocantins no Brasil.
8 de xuño

O **8 de xuño** é o 159º día do ano do calendario gregoriano e o 160º nos anos bisestos. Quedan 206 días para finalizar o ano.

## Acontecementos 
* 68 - Galba é declarado emperador polo Senado romano.
* 452 - Atila invade a Italia.
* 1191 – Ricardo I de Inglaterra chega a Acre (Palestina), comezando a súa cruzada.
* 1941 - Os Aliados invaden Siria e Líbano na segunda guerra mundial
* 1986 - Kurt Waldheim, exsecretario xeral da ONU, é elixido presidente da Austria.
* 1990 - Xosé Cora Rodríguez toma posesión como primeiro Valedor do Pobo da historia de Galicia.
* 2012 - Sae á rúa o número un do semanario Sermos Galiza con 32 páxinas. Antes, o 17 de maio, distribuírase gratuitamente en Compostela un número cero de 16 páxinas.

## Nacementos 
miniatura|100px|Frank Lloyd Wright.
* 1810 - Robert Schumann, compositor alemán (m. 1856).
* 1847 - Clara Corral Aller, poeta galega (m. 1908).
* 1867 - Frank Lloyd Wright, arquitecto estadounidense (m. 1959).
* 1869 - Manuel de Pedre, mestre, xornalista e político galego.
* 1873 - Azorín, escritor español (m. 1967).
* 1903 - Marguerite Yourcenar, escritora francesa (m. 1987).
* 1903 - Joseph-Maria Piel, filólogo alemán (m. 1992).
* 1907 - María Mariño Carou, escritora e poetisa (m. 1967).
* 1911 - Antonio Rosón, avogado e político galego (m. 1986).
* 1928 - Gustavo Gutiérrez Merino, teólogo peruano.
* 1930 - Bo Widerberg, director de cine sueco (m. 1997).
* 1936 - Kenneth G. Wilson, físico estadounidense.
* 1948 - José Julio Rodríguez Fernández, militar galego, Xefe de Estado Maior da Defensa de España.
* 1955 - Tim Berners-Lee, creador da WWW.
* 1966 - Julianna Margulies, actriz e produtora estadounidense.

## Mortes 
miniatura|100px|George Sand.
* 632 - Mahoma, fundador do islam (n. 570).
* 1876 - George Sand, escritora francesa (n. 1804).
* 1896 - Jules Simon, filósofo e político francés (n. 1814).
* 1938 - Miguel Revestido Rodilla, xornalista e escritor galego (n. 1892).
* 1944 - Marcelino Fernández Prada, político socialista galego (n. 1895).
* 1979 - Reinhard Gehlen, militar alemán (n. 1902).
* 1993 - Severo Sarduy, escritor cubano (n. 1937).
* 2000 - Daniel Hortas González, xornalista e escritor galego (n. 1935).
* 2007 - Richard Rorty, filósofo estadounidense.

## Festas e celebracións 
* Día Mundial dos Océanos  

## Outros 
* Santoral: San Guillerme, arcebispo.

## Notas 
Os 366 días do ano
Tocantins

**Tocantins** é un Estado brasileiro situado ao sueste da Rexión Norte. Ten como límites os Estados do Maranhão ao norte e nordeste, Piauí e Baía ao leste, Goiás ao sur, Mato Groso ao suroeste e Pará ao noroeste. As cidades máis poboadas son Araguaína, Gurupi, Porto Nacional e Palmas, a capital.

## Historia 
A poboación orixinaria estaba constituída polos grupos apinagé, carajá, xerente, krahô e outros. Os primeiros brancos en aparecer pola rexión foron os misioneiros xesuítas en 1625 coa finalidade de converter ao cristianismo á poboación indíxena que pouco a pouco se foi convertendo en minoritaria fronte aos brancos, negros e mestizos.

Integrado no estado de Goiás, as primeiras ideas de autonomía para a rexión do actual estado do Tocantins xurdiron no século XIX. En 1821 Joaquim Teotônio Segurado declarou un goberno autónomo na rexión, pero o movemento foi reprimido. Soamente no século XX, máis exactamente en 1950, foi retomada a idea. Durante a década de 1970 propúxose no Congreso Nacional a creación do estado que chegou a se aprobar, pero o proxecto foi vetado polo presidente José Sarney. O estado creouse finalmente coa promulgación da constitución de 1988.

## Economía 
A economía ten por base o comercio e a agricultura (soia, arroz, millo, feixón, cana de azucre), a gandería e cría de aves. As principais riquezas de exportación son o gando de corte e a soia. A industria é relativamente pouco importante en termos de exportación (téxtiles, alimentos, minerais non metálicos, química, construción civil, son as principais). O estado tamén ten reservas minerais de ouro e calcario, e extracción vexetal de palma de *babasú*.

### Turismo 
O turismo ten potencial na rexión de paisaxes naturais do *Jalapão*, e nos seus ríos, como o río Araguaia e o río Tocantins, pero é moi pouco divulgado no propio Brasil, e menos aínda no exterior.

## Véxase tamén 
### Outros artigos 
* Brasil
* Estados do Brasil

### Ligazóns externas 
* Sitio web oficial
Xaquín Marín

**Xaquín Bieito Marín Formoso**, nado en Ferrol o 10 de outubro de 1943, é un debuxante e ilustrador galego.

## Traxectoria
Destacan algunhas tiras cómicas onde describe e critica con ironía a situación da lingua galega. Con máis de 20 anos de carreira, traballou facendo tiras en xornais nacionais e internacionais como *La Codorniz*, *Hermano Lobo*, *Diario 16*, Le Telegramme, *Teima*, *A Nosa Terra*, *El Ideal Gallego* ou *La Voz de Galicia*. Premiado en varias ocasións, destacan o primeiro premio da Bienal de Gábrovo e acadou dúas Paletas de Agromán. Dirixiu o Museo do Humor de Fene. No 2013 foi distinguido co premio *Bo e Xeneroso* da AELG.

## Obra publicada
### Banda deseñada e humor gráfico
**2 viaxes*, con Reimundo Patiño, 1975, Brais Pinto, Madrid.
**Ratas*, 1977, Madrid. Segunda edición en 2006 en Edicións Embora.
**Gaspariño*, 1978, Edicións do Rueiro.
**Alcacén para gaitas*, 1980, Ediciós do Castro.
**Gaspariño 2*, 1982, Xerais.
**Dos pés á testa*, 1986, Galaxia.
**Conta atrás*, 1988, Ediciós do Castro.
**Cen pés*, 1996, Ediciós do Castro.
**Feito á man*, 1997, Xunta de Galicia.
**Trinta e tantos con Xaquín Marín*, 2001, edición do autor.
**Cen + cen pés*, 2007, Embora.
**O lecer de Isolino*, 2008, Embora.
**As dúas viaxes de Xaquín Marín*, 2010, El Patito.

### Ensaio
**O ABC do cómic*, 1995, Baía.

### Literatura infanto-xuvenil
**Dragón rock*, 1999, Casals.
**Malfeito bufón*, 2003, Casals.
**Tartaruga*, 2007, Baía.
**O traxe novo do emperador*, 2007, Embora.

### Obras colectivas
**O humor en cadriños. Conversas con Siro, Xaquín Marín, Xosé Lois, Gogue e Pepe Carreiro*, de Félix Caballero, 2012, Morgante.

## Galardóns
*Premios da Crítica Galicia de Artes Plásticas e Visuais no 2015.
*XII Premio Rosalía de Castro de Lingua da Deputación da Coruña en 2021.
## Notas 
## Véxase tamén 
### Bibliografía 
* 
*
Ping

**Ping** é unha utilidade de rede de computadores que permite comprobar as conexións entre varios hosts nunha rede IP. Está dispoñible nunha gran variedade de sistemas operativos, entre os que se inclúen a meirande parte do software integrado de xestión de redes.

Ping mide o tempo de ida e volta das mensaxes enviadas dende o host de orixe ao ordenador de destino, que se devolven de novo á orixe. O nome provén da terminoloxía do sonar activo, que envía un pulso de son e escoita o seu eco para detectar obxectos submarinos. O comando ping emprega os paquetes de solicitude de eco e resposta coa fin de determinar se un sistema cun enderezo IP determinado está presente na rede.

Para funcionar, ping emprega paquetes ICMP (do ). Usar ping implica enviar unha "solicitude de eco ICMP" ao servidor desexado e agardar por unha "resposta de eco ICMP". O programa informa de erros, da perda dos paquetes e un resumo estatístico dos resultados, que adoitan incluír o mínimo, o máximo, a media de viaxes de ida e volta e a desviación típica da media.

As opcións de liña de comandos e de saída do terminal dependen da implementación. Poden incluír o tamaño da carga (en ), a conta dos tests, o límite de saltos na rede (TTL) ou o intervalo entre a solicitude e a resposta. Moitos sistemas ofrecen tamén a ferramenta "ping6" para as redes IPv6.

## Historia 
A ferramenta *ping* foi escrita por Mike Muus en decembro de 1983 namentres traballaba para o Ballistic Research Laboratory (na actualidade, o Laboratorio de Investigación do Exército dos Estados Unidos). Un comentario de David Mills sobre o uso de paquetes de eco ICMP para diagnosticar e medir as redes IP levouno a crear un programa para arranxar problemas nas redes. Decidiu nomealo en base ao son que emite un sonar, xa que a metodoloxía de *ping* é análoga á ecolocación por sonar. Porén, o retroacrónimo "Packet Internet Groper" (en ) lévase usando dende hai máis de 30 anos. Muus afirmou que, dende o seu punto de vista, *ping* non buscaba ser un acrónimo, mais acabou aceptando a ampliación do nome iniciada por Mills.

## Notas 
## Véxase tamén 
### Bibliografía 
* 
* 
*
11 de xuño

O **11 de xuño** é o 162º día do ano do calendario gregoriano e o 163º nos anos bisestos. Quedan 203 días para finalizar o ano.

## Acontecementos 
* 1536 - Primeiro asentamento da cidade de Buenos Aires por Pedro de Mendoza.
* 1770 - O capitán James Cook descobre a *Gran Barreira de Coral*, xunto á costa da Australia.
*1978 - Créase o municipio de Ferrol, na provincia de Romblon, en Filipinas.

## Nacementos 
miniatura|100px|dereita|María Magdalena Domínguez
* 1818 - Alexander Bain, educador e filósofo escocés (m. 1903).
* 1864 - Richard Strauss, compositor alemán (m. 1949).
* 1870 - Fortunato Cruces, escritor e xornalista galego (m. 1961).
* 1899 - Yasunari Kawabata, escritor xaponés (m. 1972).
* 1910 - Jacques Yves Cousteau, explorador francés.
* 1922 - Isidoro Millán González-Pardo, polígrafo galego (m. 2002).
* 1922 - María Magdalena Domínguez, poeta galega.
* 1925 - William Styron, escritor estadounidense (m. 2006).
* 1935 - Nuria Espert, actriz catalá de teatro, cine e televisión e directora de ópera.
* 1952 - Milagros Rubio, política española.
* 1954 - Aurora Chamorro Gual, nadadora catalá.
* 1959 - Hugh Laurie, actor inglés.
* 1961 - María Barranco, actriz española.
* 1962 - Silvia Josefina Cortés Martín, diplomática e historiadora española.
* 1965 - Joey Santiago, músico estadounidense.
* 1978 - Sònia Matas, deportista catalá.
* 1982 - Tomas Delininkaitis, baloncestista lituano.
* 1982 - Ines Thomas Almeida cantante lírica de orixe dominicana.
* 1993 - Lidia Parada, atleta galega.

## Mortes 
miniatura|100px|dereita|Fermín Bouza-Brey
* 1801 - Antonio Pio, aristócrata portugués; fillo de Xoán VI de Portugal e Carlota Xoaquina.
* 1808 - Giovanni Battista Cirri, compositor e músico italiano.
* 1934 - Lev Vygotski, psicólogo soviético.
* 1951 - Gamzat Tsadasa, poeta avar (n. 1877).
* 1963 - Charles W. Thornthwaite, climatólogo e xeógrafo estadounidense.
* 1973 - Fermín Bouza-Brey, escritor galego (n. 1901).
* 1979 - John Wayne, actor estadounidense (n. 1907).
* 1999 - María Victoria Fernández-España, xornalista, escritora e política galega (n. 1925).
* 2001 - Timothy McVeigh, terrorista estadounidense (executado).

## Festas e celebracións 
## Outros 
* Santoral: San Barnabé.

Os 366 días do ano
12 de xuño

O **12 de xuño** é o 163º día do ano do calendario gregoriano e o 164º nos anos bisestos. Quedan 202 días para finalizar o ano.

## Acontecementos 
* 1802 - Créase a Casa da Moeda de Caracas.
*1898 - O xeneral Emilio Aguinaldo declara as Filipinas independentes de España.
* 1964 - O goberno surafricano condena a Nelson Mandela a cadea perpetua pola súa loita contra o apartheid.
* 1968 - A Asemblea Xeral das Nacións Unidas aproba o Tratado sobre a non Proliferación de Armas Nucleares. 
* 1985 - España asina o tratado de adhesión á Comunidade Económica Europea (hoxe Unión Europea). 
* 1990 - O Parlamento da Federación Rusa declara formalmente a súa soberanía.

## Nacementos 
miniatura|100px|dereita|Chick Corea.
miniatura|100px|dereita|Rosario Álvarez Blanco
* 1832 - Eduardo Gasset Artime, político e xornalista galego (m. 1884).
* 1847 - Teodosio Vesteiro Torres, escritor galego (m. 1876).
* 1887 - Julius Pokorny, estudoso das linguas celtas (m. 1970).
* 1897 - Anthony Eden, primeiro ministro británico (m. 1977)
* 1899 - Fritz Albert Lipmann, bioquímico norteamericano, Premio Nobel de Fisioloxía ou Medicina (m. 1986)
* 1909 - Aquilino Iglesia Alvariño, escritor galego (m. 1961).
* 1921 - Luis García Berlanga, director e guionista de cinema español (m. 2010)
* 1924 - George Herbert Walker Bush expresidente de Estados Unidos e pai do tamén expresidente estadounidense George W. Bush
* 1929 - Anne Frank, vítima do Holocausto, famosa polo seu diario.
* 1941 - Chick Corea, músico norteamericano.
* 1942 - Bert Sakmann, fisiólogo alemán, Premio Nobel.
* 1946 - Konstantin Lopushansky, director de cine ucraíno.
* 1951 - Andranik Margaryan, primeiro ministro de Armenia (m. 2007).
* 1952 - Rosario Álvarez Blanco, filóloga galega.

## Mortes 
miniatura|100px|dereita|Frédéric Passy.
* 1152 - Henrique de Escocia, príncipe de Escocia (n. 1114).
* 1876 - Teodosio Vesteiro Torres, escritor galego (n. 1847).
* 1911 - Emilio Álvarez Giménez, escritor e político galego (n. 1847).
* 1912 - Frédéric Passy, economista francés, Premio Nobel da Paz (n. 1822).
* 1918 - Emilio Tapia Rivas, xornalista e político galego (n. 1862).
* 1948 - Celia Brañas Fernández, científica galega (n. 1880).
* 1962 - Benigno Varela Pérez, avogado, xornalista e político galego (n. 1872).
* 1971 - Julio Dávila Díaz, historiador, xeógrafo e escritor galego (n. 1871).
* 1982 - Karl von Frisch, zoólogo alemán, Premio Nobel de Fisioloxía ou Medicina (n. 1886).
* 2003 - Gregory Peck, actor norteamericano (n. 1916).
* 2012 - Pahiño, futbolista galego (n. 1923).
* 2018 - Xosé Luís Rodríguez Pardo, avogado e político galego (n. 1936).

## Festas e celebracións 
* Día Mundial Contra o Traballo Infantil 
* No Brasil é o Día dos namorados
* En Filipinas é o Día da Independencia (*Araw ng Kalayaan*)

## Outros 
* Santoral: San Gaspar de Búfalo *(presbítero)*

## Notas 
Os 366 días do ano
Ærø

**Ærø**, (do danés *Ær* = pradairo e *Ø* = illa) é unha illa dinamarquesa do mar Báltico. Forma parte do condado de Funen, ao sur da illa de Fionia.

Ten unha superficie de 88 km², cunha poboación de 7&nbsp;050 habitantes (2003). A súa paisaxe está dominada por pequenos outeiros, hai 3 vilas e 14 aldeas. A cidade de Ærøskøbing constitúe o centro histórico da illa. Marstal é o principal porto da illa e Søby é o centro económico. A illa conta cunha das máis grandes plantas de enerxía solar (18&nbsp;365 m²). Cobre un terzo do consumo eléctrico da cidade de Marstal.

## Historia 
As escavacións arqueolóxicas feitas datan as primeiras poboacións da illa cara ao 8&nbsp;000 a.C.

Durante a Alta Idade Media a cidade foi propiedade persoal do rei de Dinamarca, en 1240 cando a filla do rei Valdemar II de Dinamarca, Sofia, casou co conde Xoán I de Brandeburgo a illa foille entregada como dote, permanecendo nesta familia ata 1316 no que o conde Valdemar de Brandeburgo cedeulla ao nobre danés, Drosten Laurids Jonsen, e en 1331 quedou vinculada a Schleswig.

En 1410 Erik Valdemar II de Dinamarca conquistou a illa, pero en 1436 volveu ao ducado de Schleswig. Cando en 1460 morre sen deixar herdeiro o derradeiro duque, a illa co resto do ducado volveu a Dinamarca. En 1564 Frederico II deixou unha parte do ducado, incluíndo a illa ao seu irmán Hans de Sonderborg, ao morrer o fillo deste en 1633 a illa foi dividida entre os seus tres irmáns e un sobriño.

En 1750 a illa foi mercada polo rei Frederico V de Dinamarca e unida nun só distrito administrativo, aínda que ata 1864 forma parte de Schleswig como propiedade persoal do rei.
9 de xuño

O **9 de xuño** é o 160º día do ano do calendario gregoriano e o 161º nos anos bisestos. Quedan 205 días para finalizar o ano.

## Acontecementos 
* 1062 - Tivo lugar unha eclipse total de sol que durou 7 minutos 20 segundos.
* 1800 - Vitoria de Napoleón en Montebello.
* 1944 - Os soviéticos ocupan a Carelia, antes parte de Finlandia.
* 1973 - Luis Carrero Blanco é nomeado xefe do Goberno de España por Franco.
* 1982 - A Rioxa adquire Estatuto de Autonomía.
* 1983 - Vitoria esmagadora do Partido Conservador de Margaret Thatcher nas eleccións británicas.
* 2005 - Levántase a cidade portuguesa de Caniço.

## Nacementos 
miniatura|100px|Georg Friedrich Grotefend.
* 1775 - Georg Friedrich Grotefend, filólogo alemán.
* 1805 - Victor Baltard, arquitecto francés.
* 1812 - Johann Gottfried Galle, astrónomo alemán.
* 1865 - Carl Nielsen, compositor danés (m. 1931).
* 1889 - Imeldo Corral González, pintor galego (m. 1976).
* 1891 - Cole Porter, músico estadounidense (m.1964).
* 1893 - Samuel Nathaniel Behrman, dramaturgo e guionista estadounidense (m. 1973).
* 1917 - Eric Hobsbawm, historiador británico (m. 2012).
* 1930 - Jordi Pujol, expresidente da Generalitat de Cataluña.
* 1958 - Concepción Burgo, historiadora e política galega.
* 1963 - Johnny Depp, actor estadounidense.
* 1973 - Laura Ponte Martínez, modelo galega.
* 1978 - Miroslav Klose, dianteiro centro do Bayern München e da selección nacional de fútbol de Alemaña.
* 1981 - Natalie Portman, actriz israelí-estadounidense coñecida principalmente polo seu papel na primeira trioloxía de *Star Wars*.

## Mortes 
miniatura|100px|Charles Dickens.
* 68 - Nerón, emperador do Imperio Romano, quitouse a vida tras ser declarado inimigo público polo Senado romano.
* 1597 - José de Anchieta, misioneiro xesuíta e santo español no Brasil (n. 1534).
* 1870 - Charles Dickens, escritor británico (n. 1812).
* 1884 - Aníbal Pinto, presidente de Chile (n. 1825).
* 1901 - Ángel Anido Sánchez, médico e escritor galego (n. 1852).
* 1933 - Hildegart Rodríguez Carballeira, nena prodixio e política (n. 1914).
* 1959 - Adolf Otto Reinhold Windaus, químico alemán (n. 1876).
* 1964 - Max Aitken, político e home de negocios canadense - británico (n. 1879).
* 1974 - Miguel Ángel Asturias, escritor e diplomático guatemalteco (n. 1899).
* 2006 - Antonio Rumeu de Armas, historiador español (n. 1912).
* 2013 - Elías Querejeta, produtor de cine español (n. 1934).
* 2022 - Matt Zimmerman, actor canadense (n. 1934).

## Festas e celebracións 
* Día da Rioxa, en lembranza do día en que, en 1982, aprobouse o Estatuto de Autonomía.
* Día da Rexión de Murcia.
* Día Internacional dos Arquivos
* Día Mundial do **Pato Donald**. Nesa data de 1934 foi a primeira aparición deste personaxe de Walt Disney, na curtametraxe *A galiña sabia* ("The Wise Little Hen").

## Outros 
* Santoral: Santos Efrén, José de Anchieta, Amada, Feliciano, Ricardo e Vicente.

## Notas 
Os 366 días do ano
Igor Tudor

**Igor Tudor**, nado en Split o 6 de abril de 1978, é un ex-xogador de fútbol.

## Traxectoria 
Defensa internacional por Croacia. Foi xogador do Juventus ata o ano 2005. Destacaba pola súa forza física e o seu preciso remate de cabeza.
Niko Kranjčar

**Niko Kranjčar**, nado o 13 de agosto de 1984 en Zagreb, é un futbolista croata. Xoga de centrocampista e o seu actual club é o Queens Park Rangers.

## Véxase tamén 
* Datos do xogador en soccerdatabase.com 
* Datos do xogador en hns-cff.hr
Os pronomes

## Colocación do pronome 
**Pronominaliza (é dicir, cambia por un pronome) o CI polo pronome persoal de 3ª persoa.**
1. Contamos aos nosos pais o que nos pasara na festa. 
2. Non dixo toda a verdade á filla.
3. Iso trouxo a el problemas.
4. Terás que levar ao oculista as lentes vellas.
5. Has entregar ao profesor o traballo en limpo.
6. Non deas a eles o que non che deron a ti.
7. Deu un bico aos pais pola mañá.
8. Amosei ós visitantes os museos da cidade.
9. Faltou pouco a eles para aprobar; a ela non fai falta axuda.
10. Deu un premio aos fillos.

**Pronominaliza o CI e mailo CD, facendo as contraccións que cumpra.** 
1. Sirve o caldo aos teus irmáns.
2. Fai os deberes á súa irmá porque ela non sabe.
3. Di a verdade a estes homes.
4. Tróuxonos un regalo ben bonito.
5. Ensinouvos todo canto sabía.
6. Darei a ti todo canto me pidas.
7. Non che quero esas nabizas.
8. Quen vos dera este pastel!
9. Non me fagas ese feo.
10. Hei dar a vós todo o meu.

**Nas seguintes oracións coloca o pronome átono onde corresponda, tendo en conta a negación, a entoación e se a oración é simple ou composta.**
1. Que cousas ……… dixo ………! (lle) 
2. Como ………… puxo …………! (se) 
3. Non ………… fagas …………iso. (nos) 
4. Moito ………… repetín, ……… pero nunca …… fixo …… caso. (llo, me) 
5. Di ……… a verdade que eles ……… queren ……… ben. (lles, te) 
6. Nunca …… dixo ……… nada que …… molestase ………(lles, lles) 
7. Mal raio ……… parta ………! Eu non ……… aturo ……. (te, te)

**Coloca o pronome átono onde corresponda.**
1. Ninguén ……… fará ………… cambiar de opinión. (me)
2. Ningunha compensación …………… resarciría ……… desa perda. (vos)
3. Ningún dos amigos ……… abandonou ……… naquel transo. (a)
4. Eses ovos ……… facían ……… unha boa tortilla. (che)
5. Non ……… me ……… gorentan ……… os doces. (che)
6. Señores, eses ……… son ………… perigosos. (lles)
7. Señora, ………… son ………… ben bos estes grelos. (lle)
8. Todo ………… foi ……… un invento dela. (che)

**Corrixe os erros das oracións seguintes.**
1. Me parece que desta aprendinme a colocación do pronome.
2. Non che vin onte no cine.
3. Non se o prestes, que mérqueo ela.
4. Dime quen che o fixo.
5. Me verás ou non me verás.
6. Vos tedes que ir de contado.
7. Paréceme que estaste metendo de máis.
8. Díxolles que axudaríaos.
9. Se vésme pedir axuda, vaite agora mesmo.
10. Os acabei, os exercicios, por fin!
Heteroglotónimo

O **heteroglotónimo** é o nome dado a unha lingua por parte de quen non a fala. Trátase dun exónimo para o nome dunha lingua.

Ao igual cós autoglotónimos poden chegar a ter valor despectivo, como no caso da lingua polaca para os alemanfalantes (*Niemiecki*, que significa orixinariamente "o mudo"), ou o caso da lingua asturiana, tamén coñecida como *bable*, termo que deriva do son onomatopeico "bla bla bla".

Hai certas linguas cun elevado número de heteroglogónimos de diferentes orixes léxicas, especialmente en casos de linguas de pequenas nacións indíxenas en contacto con outras nacións máis poderosas, de cuxa lingua adoita proceder o heteroglotónimo. Este é o caso do *ostyak* e *vogul*, nome dado en ruso á lingua mansi e lingua janti, dúas linguas urálicas.

Outras linguas con heteroglotónimos son o alemán (*allemand* en francés, *Tysk* en sueco, *Niemiecki* en polaco, *tedesco* en italiano e *German* en inglés) ou o italiano (*Wloski* en polaco).

O nome que en galego se lle dá á lingua alemá procede da antiga tribo xermánica dos *alamanni*, se ben os alemáns usan para referirse á súa lingua o autoglotónimo *Deutsch*.

## Véxase tamén
### Outros artigos
*Heterónimo
*Autoglotónimo
Exónimo

Un **exónimo** é o nome con que se coñece algo dende unha perspectiva exterior. Por exemplo, o heterónimo ou nome co que se lles chama normalmente ós individuos de etnia *inuit* por parte dos que non o son é esquimós, que en realidade significa despectivamente "os que comen carne crúa".

## Véxase tamén
### Outros artigos
*Heteroglotónimo
*Lista de exónimos en galego
Autoglotónimo

Un **autoglotónimo** é o nome que lle dan a unha lingua os seus propios falantes.

En ocasións este nome é significativo da consideración sociolingüística que eles teñen de si mesmos ou da súa lingua. Isto dáse por exemplo nas zonas estremeiras orientais do galego exterior, onde os propios falantes designan a lingua que usan como a *fala* ou ben galego *chapurreau*. Estes dous exemplos amosan as dúas primeiras variantes de autodesprestixiación:

*unha designación equívoca, ambigua e abstracta: *A nosa fala*;
*unha denominación despectiva, normalmente con denotación de híbrida: castrapo ou *galego acastrapado*;
*o outro tipo é o uso dun heteroglotónimo: *Perdoe, pero aquí non lle falamos máis que en gallego*;
*o uso dun nome local: *benasqués* ou *valverdeiru*;

Moitos dos autoglotónimos significan simplemente "xente" ou "homes". No caso dos quechuas, denomínanse simplemente *runa* ("hombre", en plural *runakuna*), e designan a súa lingua como *runasimi* ("a lingua dos homes"). Os yaquis e os mayos chámanse *yorem* ("persoas", "xente"). Os esquimós chámanse *inuit* ("home").

## Véxase tamén
### Outros artigos
*Autónimo
*Heteroglotónimo
Aarschot

**Aarschot** ou **Aerschot**, concello do nordeste da provincia do Brabante Flamengo, Flandres, Bélxica. 65,52&nbsp;km². 27&nbsp;762 habitantes (2004), xunto ao río Demer. Comprende as cidades de Aarschot, Gelrode, Langdorp e Rillaar.

Centro agrícola e industrial: téxtil, alimentaria, mobles.

## Patrimonio
**Igrexa da Nosa Señora** construída entre 1337 e 1574 por Jacques Piccart.
## Historia
No século XVI converteuse nun ducado da familia Croy. Na primeira guerra mundial o concello ofreceu unha forte resistencia aos alemáns, polo que foi obxecto de fortes represalias por parte destes.
Pieter Aertsen

miniatura|dereita|*Apóstolos Pedro e Xoán* por Pieter Aertsen (1575).
**Pieter Aertsen**, nado en Ámsterdam, 1508 e finado en 1575, coñecido como **Langhe Pier**, foi un pintor realista holandés. Traballou en Ámsterdam e Anveres, onde residiu entre 1542 e 1556 como discípulo de Jan Mandyn.

De novo foi dos primeiros en pintar escenas familiares, na que reproduce mobles, pezas de cociña e outros obxectos con gran fidelidade. Posteriormente cultiva a pintura histórica e relixiosa, aínda que gran parte da súa produción foi destruída durante as guerras relixiosas que viviron os Países Baixos.

## Véxase tamén 
### Ligazóns externas 
* Biografía e pinturas de Pieter Aertsen 
* Pinturas de Aertsen
10 de maio

O **10 de maio** é o 130º día do ano do calendario gregoriano e o 131º nos anos bisestos. Quedan 235 días para finalizar o ano.

## Acontecementos 
* 1534 - Jacques Cartier chega a Terra Nova, no Canadá.
* 1774 - Lois XVI de Francia tórnase rei.
* 1871 - Finalizada a guerra franco-prusiana, o Imperio Alemán e Francia asinan o Tratado de Frankfurt.
* 1940 - Alemaña invade Bélxica, os Países Baixos e Luxemburgo na segunda guerra mundial.
* 1964 - *La Noche* comeza a publicar os textos variábeis da liturxia da misa dominical no noso idioma.
* 1970 - Inaugúrase a fábrica de Sargadelos en Cervo.
* 1972 - José Afonso canta por vez primeira o *Grândola, Vila Morena*. Sucedeu no Burgo das Nacións, Compostela.

## Nacementos 
miniatura|100px|Benito Pérez Galdós.
* 1452 - Fernando II de Aragón, o Católico (m. 1516).
* 1727 - Anne Robert Jacques Turgot, político e economista francés (m. 1781).
* 1830 - François-Marie Raoult, químico francés (m. 1901).
* 1843 - Benito Pérez Galdós, escritor español (m. 1920).
* 1872 - Marcel Mauss, sociólogo e antropólogo francés (m. 1950).
* 1876 - Samuel Eiján, sacerdote franciscano e escritor galego (m. 1945).
* 1878 - Gustav Stresemann, político alemán (m. 1929).
* 1882 - Manuel Dopazo Gontade, gaiteiro galego (m. 1952).
* 1910 - Francisco Leal Insua, escritor e xornalista galego (m. 1997).
* 1930 - George E. Smith, físico estadounidense.
* 1944 - Juan José Lucas, político español.
* 1946 - Donovan, músico británico.
*1955 - Hilda Rodríguez, xogadora de boccia galega.
* 1959 - Carlos Amil, cineasta galego.
* 1960 - Bono, músico irlandés.
* 1974 - A-Plus, rapeiro estadounidense.

## Mortes 
miniatura|100px|Peter Weiss.
* 1696 - Jean de La Bruyère, escritor e moralista francés (n. 1645).
* 1850 - Juan Manuel Bedoya, bispo de Ourense (n. 1770).
* 1926 - José María Varela Silvari, músico galego (n. 1848).
* 1937 - Faustino Vázquez Carril, soldado galego (n. 1914).
* 1940 - Manuel Becerra Fernández, enxeñeiro e político español (n. 1867).
* 1975 - Roque Dalton, poeta e revolucionario do Salvador (n. 1935).
* 1978 - Antonio Taboada Roca, farmacéutico e historiador galego (n. 1899).
* 1982 - Peter Weiss, escritor alemán (n. 1916).
* 1995 - Manuel Torres, mestre e pintor galego (n. 1901).
* 1999 - Shel Silverstein, poeta, compositor e debuxante norteamericano (n. 1932).
* 2006 - Xavier Costa Clavell, escritor e xornalista galego (n. 1923).
* 2010 - Pedro Luaces, político e sindicalista galego (n. 1947).
* 2012 - Manuel Cordeiro Monteagudo, pintor galego (n. 1927).

## Festas e celebracións 
* Día mundial do Lupus (Federación Española de Lupus)

## Outros 
* Santoral: San Ubaldo, San Xoán de Ávila.

Os 366 días do ano
9 de decembro

O **9 de decembro** é o 343º día do ano do calendario gregoriano e o 344º nos anos bisestos. Quedan 22 días para finalizar o ano.

## Acontecementos
* 1617 - Saqueo de Cangas polos turcos.
* 1759 - Chega a Madrid, procedente de Nápoles, Carlos III, para facerse cargo do trono de España.
* 1900 - En Francia autorízase ás mulleres a exercer a avogacía.
* 1931 - Apróbase a constitución republicana en España.
* 1936 - Son executados na Coruña os mártires de Brens (Norberto Recamán Lago, José Lago Fernández, Teófilo Mejuto Leis, Perfecto Trasmonte Costa, Jesús Chouza Figueiras, Florentino Canosa Barreiro, Manuel García Castiñeira e Domingo López Domínguez) e os veciños de Irixoa Ramón López Amado, os seus fillos Máximo, Obdulio e Ricardo López Acea, Antonio Varela Sanjurjo e Antonio Barbeito Espiñeira.
* 1941 - China declara a guerra a Italia, o Xapón e Alemaña.
* 1948 - Execución con garrote vil na prisión da Coruña do guerrilleiro José Santiago Temprano.
* 1966 - A NBC comeza a emitir a serie *Star Trek*.
* 1990 - Vitoria de Lech Wałęsa nas eleccións presidenciais polacas.

## Nacementos
miniatura|100px|dereita|John Milton.
*1608 - John Milton, poeta inglés (m. 1674).
*1842 - Peter Kropotkin, teórico do anarquismo (m. 1921).
*1868 - Fritz Haber, químico alemán, Premio Nobel de Química (m. 1934).
*1894 - Fernando Osorio do Campo, escritor e político galego (m. 1974).
*1895 - Dolores Ibárruri, *Pasionaria*, dirixente do Partido Comunista de España (m. 1989).
*1905 - Cesáreo Saco, avogado e político galego (m. 1994).
*1906 - Grace Hopper, militar e pioneira das ciencias da computación (m. 1992)
*1914 - Hildegart Rodríguez Carballeira nena prodixio e modelo de muller do futuro (m. 1933).
*1916 - Kirk Douglas, actor estadounidense.
*1919 - William Lipscomb, químico inorgánico estadounidense, Premio Nobel de Química.
*1920 - Carlo Azeglio Ciampi, expresidente da Italia.
*1925 - Ernest Gellner, filósofo checo (m. 1995).
*1926 - Henry Way Kendall, físico estadounidense, Premio Nobel (m. 1999).
*1929 - John Cassavetes, actor e cineasta independente.
*1930 - Edoardo Sanguineti, poeta e crítico literario italiano (m. 2010).
*1946 - Sonia Gandhi, política india.
*1953 - John Malkovich, actor estadounidense.
*1956 - Jean-Pierre Thiollet, escritor francés.
*1957 - Xavier Queipo, escritor galego.
*1974 - Nacho Vegas, cantautor asturiano.

## Mortes
miniatura|100px|dereita|Pablo Iglesias.
* 1915 - Andrés Rey Varela, xornalista galego.
* 1925 - Pablo Iglesias Posse, ferrolán fundador do PSOE e da UGT.
* 1933 - Roberto Nóvoa Santos, patólogo e ensaísta galego (n. 1885).
* 1933 - Manuel Amor Meilán, escritor e antropólogo galego (n. 1867).
* 1936 - Brasilino Álvarez Sobrino, político republicano galego (n. 1896).
* 1936 - Ramón Fuentes Canal, político socialista galego.
* 1952 - Felipe Bello Piñeiro, pintor galego (n. 1886).
* 1977 - Clarice Lispector, escritora brasileira (n. 1920).

* 1995 - Concha Castroviejo, xornalista e escritora galega (n. 1913).
* 1996 - Mary Leakey, antropóloga americana (n. 1913).

## Festas e celebracións
* Día Internacional contra a Corrupción.

## Outros
## Notas 
Os 366 días do ano
Jerko Leko

**Jerko Leko**, nado o 9 de abril de 1980 en Zagreb, é un xogador de fútbol croata que xoga no Dinamo Zagreb. Xoga de centrocampista, e é internacional pola selección croata.
Josip Šimunić

**Josip Šimunić**, nado en Camberra o 18 de febreiro de 1978, é un ex xogador de fútbol croata de orixe australiana. Xogaba de centrocampista e actualmente é adestrador asistente da selección de Croacia.

## Selección nacional 
Foi internacional coa Selección de fútbol de Croacia, xogou 50 partidos internacionais e marcou 3 goles.

### Participacións en Copas do Mundo 
## Clubs 
## Véxase tamén 
### Ligazóns externas 
* Perfil en FIFA.com
11 de maio

O **11 de maio** é o 131º día do ano do calendario gregoriano e o 132º nos anos bisestos. Quedan 234 días para finalizar o ano.

## Acontecementos 
* 1502 - Colón parte desde Sanlúcar de Barrameda (Cádiz) na que sería a cuarta e última viaxe a América.
* 1928 - Inaugúrase o primeiro servizo de transmisión de televisión, en Nova York.
* 1937 - Fusilados en Lugo os republicanos de Ribas de Sil Manuel Díaz López, Bienvenido Bao Fernández, José Darriba Puente, Bautista Martínez Fernández, Dionisio García Fraga, Rogelio Padín París, Albino Núñez Rodríguez, Nemesio Prieto Ferreiro, Toribio Rodríguez Torres, Enrique Martínez Franco e Manuel Álvarez Martínez.
## Nacementos 
miniatura|150px|Salvador Dalí.
miniatura|150px|Joan Margarit.
* 483 - Xustiniano I, emperador do Imperio Romano de Occidente (m. 565).
* 1571 - Niwa Nagashige, señor da guerra xaponés.
* 1720 - Barón de Münchhausen, militar e señor rural alemán (m. 1797).
* 1751 - Ralph Earl, pintor estadounidense (m. 1801).
* 1752 - Johann Friedrich Blumenbach, antropólogo alemán (m. 1840).
* 1817 - Fanny Cerrito, bailarina e coreógrafa italiana (m. 1909).
* 1824 - Jean-Léon Gérôme, pintor e escultor francés (m. 1904).
* 1881 - Theodore von Kármán, enxeñeiro e físico húngaro (m. 1963).
* 1889 - Paul Nash, pintor inglés (m. 1946).
* 1895 - Jan Parandowski, escritor polaco (m. 1978).
* 1896 - Filippo de Pisis, pintor e escritor italiano (m. 1956).
* 1904 - Salvador Dalí, pintor (m. 1989).
* 1904 - Moisés da Presa, escritor e galeguista (m. 1981).
* 1916 - Camilo José Cela, escritor (m. 2002).
* 1918 - Richard Feynman, físico estadounidense (m. 1988).
* 1930 - Edsger Dijkstra, científico holandés (m. 2002).
* 1932 - Francisco Umbral, xornalista e escritor español (m. 2007).
* 1938 - Joan Margarit i Consarnau, poeta e arquitecto catalán (m. 2021).
* 1941 - Eric Burdon, cantante inglés.
* 1942 - María Victoria Carballo-Calero, historiadora da arte galega.
* 1974 - Susana Sánchez Aríns, poeta galega.
* 1975 - David Pintor Noguerol, debuxante galego.

## Mortes 
miniatura|150px|Juan Gris.
* 1916 - Karl Schwarzschild, astrónomo alemán (n. 1873).
* 1922 - Cayetano Aldrey Salvado, mestre e filólogo galego (m. 1851).
* 1927 - Juan Gris, pintor cubista español (n. 1887).
* 1937 - Celestino Carbia Campaña, político galego.
* 1956 - Walter Sydney Adams, astrónomo estadounidense.
* 1963 - Antonio Soto Canalejo, sindicalista galego (n. 1897).
* 1971 - Antón Iglesias Vilarelle, mestre e músico galego (n. 1891).
* 1972 - Corona González Santos, filántropa, fotógrafa e xornalista galega (n. 1875).
* 1973 - Juan Eduardo Cirlot, poeta e crítico catalán (n. 1916).
* 1976 - Alvar Aalto, arquitecto e deseñador finés (n. 1898).
* 1981 - Bob Marley, cantante xamaicano de reggae.
* 1982 - Salvador Mosteiro Pena, escritor galego (n. 1896).
* 2000 - Verna Aardema, escritora norteamericana de literatura infantil. (n.1911)
* 2003 - José Manuel Lara Hernández, editor español (n. 1914).
* 2018 - Berta Cáccamo, pintora galega (n. 1963).

## Festas e celebracións 
* Día Mundial do Comercio Xusto

## Outros 
* Santoral: Santa Xoana.

Os 366 días do ano

## Notas
Ivan Leko

**Ivan Leko**, nado o 7 de febreiro de 1978 en Split, é un xogador de fútbol croata que actualmente xoga no equipo belga K.F.C. Germinal Beerschot. É centrocampista internacional pola Selección de Croacia.

## Traxectoria 
Iniciou a súa carreira profesional co equipo da súa cidade, o Hajduk Split, xogando alí varias temporadas antes de irse a España para unirse ao Málaga. Logo dunha curta estancia en España, regresou ao Hajduk no 2005 e logo ao Club Brugge K.V. O 15 de xaneiro de 2009 decidiu asinar un contrato polo K.F.C. Germinal Beerschot.
Ivica Olić

**Ivica Olić**, nado en Davor o 14 de setembro de 1979, é un futbolista croata. Xoga de dianteiro e o seu club desde xuño de 2012 é o equipo alemán VfL Wolfsburg. É internacional por Croacia.

## Clubs 
## Véxase tamén 
### Ligazóns externas 
* Datos do xogador en fifa.com 
* Datos do xogador en national-football-teams.com
* Datos do xogador en hns-cff.hr
Niko Kovač

**Niko Kovač**, nado o 15 de outubro de 1971 en Berlín é un exfutbolista e actual adestrador croata que xogaba na demarcación de centrocampista. É irmán do tamén exfutbolista Robert Kovač.

## Traxectoria 
Toda a súa carreira futbolística transcorreu en Alemaña, onde chegou a militar no Bayern Múnic. Internacional coa selección de Croacia.

## Véxase tamén 
### Ligazóns externas 
* Leverkusen who's who